Document ID: 32005R1006

KOMISSION ASETUS (EY) N:o 1006/2005,
annettu 30 päivänä kesäkuuta 2005,
neuvoston asetuksesta (EY) N:o 1785/2003 poikkeamisesta riisin tuontijärjestelmän osalta ja Basmati-riisin tuontiin sovellettavien erityisten siirtymäkauden sääntöjen vahvistamisesta annetun asetuksen (EY) N:o 1549/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (1) ja erityisesti sen 10 artiklan 2 kohdan ja 11 artiklan 4 kohdan,
ottaa huomioon esikuorittuun riisiin sovellettavien tuontitullien laskentamenetelmää koskevan Euroopan yhteisön ja Amerikan yhdysvaltojen välisen sopimuksen tekemisestä kirjeenvaihtona 21 päivänä kesäkuuta 2005 tehdyn neuvoston päätöksen 2005/476/EY (2) ja erityisesti sen 2 artiklan,
sekä katsoo seuraavaa:
(1)
Päätöksessä 2005/476/EY säädetään erityiset yksityiskohtaiset säännöt CN-koodiin 1006 20 kuuluvaan esikuorittuun riisiin 1 päivän maaliskuuta 2005 ja 30 päivän kesäkuuta 2006 välisenä aikana sovellettavien yhteisöön tuontia koskevien tullien laskemiseksi. Sen vuoksi olisi toteutettava tarpeelliset toimenpiteet, jotka koskevat CN-koodiin 1006 20 kuuluvaan esikuorittuun riisiin sovellettavia tuontitulleja säädetyllä siirtymäkaudella.
(2)
Päätöksessä 2005/476/EY jatketaan 30 päivään kesäkuuta 2006 myös enimmäisaikaa, jonka kuluessa komissio voi vahvistaa asetuksen (EY) N:o 1785/2003 säännöksistä poikkeavia riisin tuontijärjestelmää koskevia toimenpiteitä, kunnes asetuksen (EY) N:o 1785/2003 11 artiklan 2 kohtaa koskeva muutosasetus annetaan.
(3)
Jotta päätöksessä 2005/476/EY säädetyn järjestelmän toiminta ei häiriintyisi liiallisten tuontitodistushakemusten vuoksi, esikuoritun riisin tuontitodistuksiin liittyvä vakuus olisi vahvistettava riittävän korkealle tasolle. Sen vuoksi olisi poikettava vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 28 päivänä heinäkuuta 2003 annetun komission asetuksen (EY) N:o 1342/2003 (3) 12 artiklan a alakohdasta.
(4)
Kun otetaan huomioon, että päätöksessä 2005/476/EY hyväksyttyä sopimusta sovelletaan 1 päivästä maaliskuuta 2005, olisi säädettävä, että tämän asetuksen säännöksiä, jotka koskevat esikuoritun riisin tuontiin sovellettavia tulleja, sekä niistä aiheutuvia hiottua riisiä ja Basmati-riisiä koskevia muutoksia sovelletaan samasta päivästä alkaen.
(5)
Sen vuoksi komission asetus (EY) N:o 1549/2004 (4) olisi muutettava.
(6)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1549/2004 seuraavasti:
a)
Korvataan 1 artikla seuraavasti:
”1 artikla
1. Poiketen siitä, mitä asetuksen (EY) N:o 1785/2003 11 artiklan 2 kohdassa säädetään, komissio vahvistaa CN-koodiin 1006 20 kuuluvan esikuoritun riisin tuontitullin 10 päivän kuluessa kyseisen viitejakson päättymisestä
a)
30 euroon tonnilta jossakin seuraavista tapauksista:
-
kun todetaan, että juuri päättyneen markkinointivuoden aikana tuodun esikuoritun riisin määrät eivät saavuta 3 kohdan ensimmäisessä alakohdassa tarkoitettua vuosittaista viitemäärää vähennettynä 15 prosentilla,
-
kun todetaan, että markkinointivuoden ensimmäisen kuuden kuukauden aikana tuodun esikuoritun riisin määrät eivät saavuta 3 kohdan toisessa alakohdassa tarkoitettua osittaista viitemäärää vähennettynä 15 prosentilla;
b)
42,5 euroon tonnilta jossakin seuraavista tapauksista:
-
kun todetaan, että juuri päättyneen markkinointivuoden aikana tuodun esikuoritun riisin määrät ylittävät 3 kohdan ensimmäisessä alakohdassa tarkoitetun vuosittaisen viitemäärän vähennettynä 15 prosentilla ja että ne eivät ylitä samaa vuosittaista viitemäärää korotettuna 15 prosentilla,
-
kun todetaan, että markkinointivuoden ensimmäisen kuuden kuukauden aikana tuodun esikuoritun riisin määrät ylittävät 3 kohdan toisessa alakohdassa tarkoitetun osittaisen viitemäärän vähennettynä 15 prosentilla ja että ne eivät ylitä samaa osittaista viitemäärää korotettuna 15 prosentilla;
c)
65 euroon tonnilta jossakin seuraavista tapauksista:
-
kun todetaan, että juuri päättyneen markkinointivuoden aikana tuodun esikuoritun riisin määrät ylittävät 3 kohdan ensimmäisessä alakohdassa tarkoitetun vuosittaisen viitemäärän korotettuna 15 prosentilla,
-
kun todetaan, että markkinointivuoden ensimmäisen kuuden kuukauden aikana tuodun esikuoritun riisin määrät ylittävät 3 kohdan toisessa alakohdassa tarkoitetun osittaisen viitemäärän korotettuna 15 prosentilla.
Komissio vahvistaa sovellettavan tullin vain jos tämän kohdan mukaisesti tehdyt laskelmat johtavat tullin muuttamiseen. Nyt vahvistettua tullia sovelletaan uuden sovellettavan tullin vahvistamiseen asti.
2. Edellä 1 kohdassa tarkoitettujen tuontimäärien laskemiseksi otetaan huomioon määrät, joille on toimitettu CN-koodiin 1006 20 kuuluvan esikuoritun riisin tuontitodistuksia asetuksen (EY) N:o 1785/2003 10 artiklan 1 kohdan ensimmäisen alakohdan mukaisesti vastaavalla viitejaksolla, lukuun ottamatta tämän asetuksen 4 artiklassa tarkoitettuja Basmati-riisin tuontitodistuksia.
3. Markkinointivuoden 2004/2005 vuosittaiseksi viitemääräksi vahvistetaan 431 678 tonnia. Määrää korotetaan 6 000 tonnilla vuodessa markkinointivuosina 2005/2006, 2006/2007 ja 2007/2008.
Osittainen viitemäärä vastaa kunakin markkinointivuonna puolta ensimmäisessä alakohdassa tarkoitetusta vuosittaisesta viitemäärästä.”
b)
Lisätään 1 a artikla seuraavasti:
”1 a artikla
Poiketen siitä, mitä asetuksen (EY) N:o 1342/2003 12 artiklassa säädetään, esikuoritun riisin tuontitodistuksia koskevan vakuuden määrä on 30 euroa tonnilta.”
c)
Lisätään 1 b artikla seuraavasti:
”1 b artikla
Poiketen siitä, mitä asetuksen (EY) N:o 1785/2003 11 artiklan 2 kohdassa säädetään, CN-koodiin 1006 30 kuuluvan hiotun riisin tuontitulli on 175 euroa tonnilta.”
d)
Lisätään 1 c artikla seuraavasti:
”1 c artikla
Poiketen siitä, mitä asetuksen (EY) N:o 1785/2003 11 artiklan 2 kohdassa säädetään, CN-koodeihin 1006 20 17 ja 1006 20 98 kuuluviin, tämän asetuksen liitteessä I täsmennettyihin Basmati-riisilajikkeisiin voidaan soveltaa tuontitullia, joka on nolla.
Jos ensimmäistä alakohtaa sovelletaan, on sovellettava 2-8 artiklassa säädettyjä toimenpiteitä.”
e)
Poistetaan 9 artiklan toinen kohta.
f)
Korvataan 10 artiklassa oleva ilmaisu ”tämän asetuksen 1 artiklan 1 kohdassa tarkoitettuja tuontitulleja” ilmaisulla ”tämän asetuksen 1 artiklan mukaisesti määritettyä esikuoritun riisin tuontitullia tai tarvittaessa 1 b artiklassa tarkoitettua hiotun riisin tuontitullia”.
g)
Korvataan 11 artiklassa ilmaisu ”30 päivään kesäkuuta 2005” ilmaisulla ”30 päivään kesäkuuta 2006”.
h)
Korvataan liitteessä I oleva otsikko seuraavasti:
2 artikla
Asetuksen 1 artiklan a alakohdan mukaiset tullit vahvistetaan ensimmäistä kertaa kolmen päivän kuluessa tämän asetuksen julkaisemisesta.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Asetuksen 1 artiklan a, c, d, f ja h kohtaa sovelletaan 1 päivästä maaliskuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2005.

Labels: 3
17
15